b'\n_START_ARTICLE_\n\xc5\xbdaliava\n_START_PARAGRAPH_\n\xc5\xbdaliavos\xc2\xa0\xe2\x80\x93 med\xc5\xbeiagos, naudojamos pramoniniams gaminiams gauti._NEWLINE_Tai svarbiausias technologinio proceso elementas. Nuo j\xc5\xb3 kokyb\xc4\x97s priklauso gaminamo produkto kokyb\xc4\x97 ir kaina. Gamybos procese \xc5\xbealiavos, iki tapdamos produktu, turi pereiti kelet\xc4\x85 perdirbimo stadij\xc5\xb3. Med\xc5\xbeiaga, gauta tarpin\xc4\x97je stadijoje, vadinama tarpiniu produktu, o galutin\xc4\x97je stadijoje\xc2\xa0\xe2\x80\x93 produktu. Gaminant pagrindin\xc4\xaf produkt\xc4\x85, da\xc5\xbenai susidaro med\xc5\xbeiagos, vadinamos atliekomis. Kitose gamybose kaip \xc5\xbealiava naudojamos atliekos vadinamos \xc5\xa1alutiniu produktu.'